Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
35 000 ihmistä on allekirjoittanut Iso-Britanniassa vetoomuksen, -
jossa vaaditaan pääministeri Netan- jahun pidättämistä "sotarikoksista", -
kun hän vierailee Lontoossa.
Israelin viranomaiset varoittavat, -
että Iran aikoo siirtää pakotteiden purkamisen jälkeen -
satoja miljoonia dollareita terrorismin ja vihollisuuksiensa rahoittamiseen.
Turkin rannikkovartiosto pelasti noin 110 laitonta siirtolaista, -
jotka ajelehtivat Egeanmerellä yritettyään ensin päästä Kreikkaan.
Israelin korkein oikeus hylkäsi -
maahansoluttautumista koskevan lain pykälän, joka mahdollisti -
laittomien siirtolaisten vangitsemisen 20 kuukauden ajan.
Oikeus kuitenkin hylkäsi samalla vetoomuksen koko lakia vastaan.
Tuomareiden mielestä 20 kuukautta on suhteettoman pitkä aika.
Pykälän hylkäys astuu voimaan vasta 6 kk:n kuluttua, -
jotta knesset voi arvioida lain uudelleen.
Oikeus määräsi lisäksi, -
että laittomat siirtolaiset, joita on pidätetty yli vuosi, -
tulisi vapauttaa kahden viikon sisällä.
Pääministeri Netanjahun mukaan -
hallitus tarkastelee päätöstä ja panee sen täytäntöön.
Hän sanoi olevansa tyytyväinen siitä, -
että oikeus on periaatteessa hyväksynyt valtion kielteisen kannan -
laittomien työsiirtolaisten maahansoluttautumiseen, -
ja että se on hyväksynyt vangitse- misen ennaltaehkäisevänä keinona.
Noin 35 000 ihmistä on allekirjoittanut Iso-Britanniassa vetoomuksen, -
jossa vaaditaan pääministeri Netan- jahun pidättämistä "sotarikoksista", -
kun hän vierailee Lontoossa syyskuussa.
Vetoomus löytyy Britannian parlamentin verkkosivuilta.
Siinä väitetään, että kansainvälisen lain mukaan -
Netanjahu tulisi pidättää välittömästi Englantiin saapuessaan, -
koska hänen ”vastuullaan” -
on yli 2 000 palestiinalaissiviilin ”joukkomurha” Gazassa v. 2014.
Britannian lain mukaan hallituksen on vastattava vetoomuksiin, -
joilla on yli 10 000 allekirjoittajaa.
Israelin ulkoministeriö sanoo tapausta PR-tempuksi, -
jolla ei ole käytännön merkitystä.
Sitten Israelin ponnisteluihin -
ydinsopimuksen hylkäämiseksi USA:n kongressissa.
Pääministeri Netanjahu tapasi republikaaniedustajia, -
jotka vierailevat parhaillaan Israelissa ennen syyskuun kongressiäänestystä.
Aiemmin tällä viikolla Netanjahu tapasi myös kongressin demokraattijäseniä.
Israelin viranomaiset sanovat, -
että mahdollisuuksia estää sopimuksen hyväksyminen ei juuri ole.
Ponnistelut jatkuvat silti lähinnä siksi, -
että Israel voi siten ilmaista lujan vastustuksensa -
ja kertoa tehneensä parhaansa sopimuksen estämiseksi.
Tapaamisissa läsnä olleiden virkamiesten mukaan -
Netanjahu oli kritisoinut sopimusta mutta pidättynyt -
kertomasta kongressijäsenille, miten näiden tulisi äänestää.
Sitten Iranin ulkoministerin Libanonin-vierailuun.
Israelin viranomaiset varoittivat Iranin ulkoministeri Zarifin -
ja Hizbollahin johtajan Nasrallahin tapaamisesta. Heistä se ennakoi sitä,-
että Iran aikoo pakotteiden purkamisen jälkeen siirtää -
satoja miljoonia dollareita terrorismin ja vihollisuuksiensa rahoittamiseen.
Viranomaiset korostivat -
Zarifin ja Nasrallahin tapaamisen osoittavan, -
että todellisuus on päinvastainen kuin odotus siitä, -
että Iran muuttaisi suuntaansa ydinsopimuksen jälkeen.
Iranin ulkoministeri sanoi tavatessaan Hizbollahin johtajaa, -
että Israel on ydinsopimuksen suurin häviäjä. Hän ilmoitti, -
että ydinsopimuksen jälkeen Iran aikoo ryhtyä -
edistämään yhteistyötä islamilaisten maiden välillä Lähi-idässä.
Ydinaiheen ratkaiseminen on mielestämme luonut lujan maaperän -
tiiviimmälle yhteistyölle Lähi-idän islamilaisten maiden välillä.
Sisäiset konfliktit, eri lahkot ja ääriliikehdintä -
ovat suurimpia haasteita alueellamme. Emme pysty ratkaisemaan niitä -
ilman tehokkaampaa yhteistyötä Lähi-idän maiden välillä.
Sveitsi ilmoitti eilen, -
että se aikoo poistaa Iranin talouspakotteet tänään -
osana Iranin ja suurvaltojen solmimaa sopimusta.
Turkin rannikkovartiosto pelasti noin 110 laitonta, -
pääosin syyrialaista siirtolaista, -
jotka ajelehtivat Egeanmerellä yritettyään ensin päästä Kreikkaan.
Ryhmässä oli myös kymmeniä naisia ja lapsia.
Kobanista kotoisin oleva Muhammed, joka on ollut Turkissa 3 vuoden ajan, -
kertoi lopullisen päämääränsä olevan Saksa.
Annoimme heille puolet rahoistamme basaarissa, -
ja Kreikkaan saavuttuamme annoimme loput rahoista.
Ongelmia ei enää ole, kun pääsemme Kreikkaan.
Yritämme päästä toiseen maahan opiskellaksemme -
ja saadaksemme elää toisenlaista elämää.
Emme halua sotaa.
Minä ja ystäväni pakenemme väkivaltaa.
Kaikki haluavat päästä Saksaan. Niin mekin.
Olemme yrittäneet sinne jo muutaman kerran, -
mutta olemme jääneet aina kiinni.
Kreikka on kamppaillut selvitäkseen -
sen rannoille saapuvista suurista siirtolais- ja pakolaismääristä.
YK:n pakolaisjärjestön mukaan -
noin 124 000 siirtolaista on saapunut meriteitse Kreikkaan.
Useimmat heistä pyrkivät Egean- meren Kreikan saarille Turkin kautta.
Turkissa on yli 1,8 miljoonaa Syyrian sisällissotaa paennutta ihmistä.
YK:n mukaan Syyrian sodassa on kuollut jo yli 220 000 ihmistä.
Monet pakolaiset ovat Syyriasta.
Toiset taas pakenevat Afganistanin, Irakin ja Iranin väkivaltaisuuksia -
turkkilaissalakuljettajien veneillä ja toivovat pääsevänsä Eurooppaan.
Nyt Egyptiin. ISISin sivuhaara -
on ilmoittanut mestanneensa kroatialaisen panttivangin Siinailla.
Kroatian pääministeri Zoran Milanovic kertoi, että hallitus -
ei voi "100 % varmuudella" vahvistaa kansalaisensa kuolemantapausta.
Milanovicin mukaan viranomaiset yrittävät varmistaa, -
onko valokuva päättömästä ruumiista aito.
Kuvaa on jaettu -
Siinain niemimaan ISISiä tukevilla sosiaalisen median tileillä.
Meidän on rikottava hiljaisuus. Jonkun on se tehtävä.
Velvollisuuteni on kertoa Kroatian kansalle, mitä olemme nähneet.
Se on todellakin jotain kammottavaa.
Tällä hetkellä emme voi kuitenkaan -
100 prosentin varmuudella vahvistaa asian paikkansapitävyyttä.
En tiedä, saammeko vahvistettua asiaa vielä seuraavien päivien aikana.
Mutta se, mitä olemme nähneet, ei näytä hyvältä. Se näyttää hirvittävältä.
30-vuotias kroatialainen Tomislav Salopek työskenteli Egyptissä -
ranskalaisen öljy- ja kaasugeologian alan yrityksen palveluksessa.
Hänet siepattiin 22.7., kun hän oli matkalla Kairoon.
ISISiin kuuluva ryhmä julkaisi viime viikolla nettivideon, -
jossa Salopek näkyi. Ryhmä kertoi teloittavansa hänet 2 vrk:n kuluttua, -
mikäli Egyptin vankiloissa olevia musliminaisia ei vapauteta.
Kiitos seurasta!
Voitte katsoa meitä myös netissä: tv7israelnews.com tai tv7.fi.
Palautetta voi lähettää sähköpostitse: israelnews@tv7.fi.
Rukoilkaa rauhaa Israelille ja Jerusalemille!
Olen Jonathan Hessen. Hyvää illan jatkoa, nähdään huomenna!
Suomennos: Sirpa Bågman